ቤት ትምህርቲ ቢዝነስ ኢንተርናሽናል ሃልት፡ ኣብ ዝተፈላለዩ ሴክተራት ማለት'ውን ጥዕና፣ መንግስታዊ ኣብያተ ጽሕፈት፣ ዘይመንግስታዊ ትካላት፣ መጓዓዝየያን ካልኦትን ብምኻድ'ዩ ነዚ መጽናዕቲ ኣካይዱ። ገለ ትጉሃት ሰራሕተኛታት'ኳ እንተረኸበ፡ እዚኦም ግን ብስርሖም ኣፍልጦ ዘይረኸቡ'ዮም። እዞም ዘዕግብ ስራሕ ዝሰርሑ ዘለው መሲሎም ዝርኣዩ ሰባት፡ ኣብ ኣኼባ ዘረባ ዘብዝሑ'ዮም ተባሂሉ ኣሎ። ምንጪ ስእሊ, Getty Images ከምዚኦም ዝበሉ ሰባት፡ ኣብ ኣኼባታት ወይ ድማ ናይ ሓባር ኣብ ዝኾኑ ዝርርባት ናይ ርእሶም ረብሓ ንምሕላው፡ ቦታ እንትውስዱ ይርኣዩ። ኾይኑ ግን፡ ካብ ከምዚኦም ዝበሉ ናይ ሓባር መድረኻት ወጸእ፡ ንርእሶም እንታይ ከም ዘዐወቱ ንምርኣይ ኣጸጋሚ'ዩ ይብሉ እቶም ተመራመርቲ። ተመራማሪት ዶክትር ኣሚ ኣርምስትሮንግ፤ ገለ "ነብሶም ዝፈትው" ሰባት፡ ኣብ ናይ ስራሕ ቦታ ዝህሉ ሓበራዊ ስራሕን ውጽኢታውነትን ዘዳኽሙ'ዮም ብምባል፡ ኣብ ስራሕ ኣሉታዊ ጽልዋ ኣለዎም ኢላ። እዚ'ውን ኮይኑ ግን፡ ኣብ ዝሰርሕሉ ቦታ ብዘሎ ምምሕዳር ክተባብዑ ክገጥሙኻ ይኽእሉ። "ነዚ ከምዚ ዝኣመሰለ [ብልሽው] ባህሪኦም ናእዳ ይረኽቡ'ዮም" ኢላ ዶክተር ኣርምስትሮንግ። ብዛዕባ መንበርን ጉድኣቱን ሓሲብኩም'ዶ ትፈልጡ?
